# Behaviour

Behaviour és el nom del cinquè àlbum (el quart de material nou) del grup anglès de pop electrònic Pet Shop Boys. Va aparèixer al mes d'octubre del 1990.
Per a aquest nou disc, Lowe i Tennant van escollir de treballar amb Harold Faltermeyer com a co-productor, perquè no estaven satisfets amb el so i les característiques dels nous sintetitzadors i samplers digitals i volien experimentar treballant únicament amb material analògic; per exemple, s'hi poden reconèixer els sons de les caixes de ritmes Roland TR-808 i Roland TR-909. Així, les primeres sessions d'enregistrament d'aquest disc tingueren lloc a l'estudi de Faltermeyer, anomenat "Red Deer" i localitzat a la ciutat alemanya de Múnic. Posteriorment, però, Lowe i Tennant trencaren una mica aquesta norma i empraren alguns sons digitals.
"Behaviour" té un so més intimista i reflexiu que els discos anteriors, i tot i que les seves vendes foren més baixes, ha esdevingut una peça de culte entre els seguidors del grup. Temes com "Being boring" (que, tot i que en la seva edició com a senzill no passà del lloc 20 a les llistes britàniques, guanyà un ample reconeixement) són representatius del nou so dels PSB. "Jealousy" és un tema que Lowe i Tennant havien compost l'any 1982; ha estat versionat per Dubstar i Robbie Williams, que cantà amb els PSB en directe a l'àlbum Concrete. Entre els col·laboradors d'aquest àlbum cal destacar Angelo Badalamenti, el guitarrista Johnny Marr i el quartet de corda d'Adrian Balanescu.
L'any 2001, "Behaviour" fou remasteritzat i transformat en un disc doble, amb la inclusió d'un segon CD amb cares B, remescles i el senzill "Where the streets have no name (I can't take my eyes off you)". Aquest segon rebé el nom de "Further listening 1990-1991".

## Temes
### CDP 79 4310 2

* Being boring - 6,49
* This must be the place I waited years to leave - 5,30
* To face the truth - 5,33
* How can you expect to be taken seriously? - 3,56
* Only the wind - 4,18
* My october symphony - 5,17
* So hard - 3,58
* Nervously - 4,06
* The end of the world - 4,43
* Jealousy - 4,47

### Further listening 1990-1991

* It must be obvious - 4,26
* So hard (Extended dance mix) - 6,38
* Miserablism - 4,07 [earlier fade out]
* Being boring (Extended mix) - 10,40
* Bet she's not your girlfriend - 4,30
* We all feel better in the dark (Extended mix) - 6,48
* Where the streets have no name (I can't take my eyes off you) - 6,46
* Jealousy (Extended version) - 7,58
* Generic jingle - 0,14
* DJ culture (Extended mix) - 6,53
* Was it worth it? (12" mix) - 7,15
* Music for boys (Ambient mix) - 6,13
* DJ culture (7" mix) - 4,26
Totes les cançons compostes per Chris Lowe i Neil Tennant, i publicades per Cage Music Ltd./10 Music Ltd.

## Senzills

* So hard / It must be obvious (24 de setembre de 1990).
* Being boring / We all feel better in the dark (12 de novembre de 1990).
* Where the streets have no name (I can't take my eyes off you) / How can you expect to be taken seriously? (Març 1991).
* Jealousy / Losing my mind (28 de maig de 1991).

## Dades

* Pet Shop Boys són Chris Lowe i Neil Tennant.
* Àlbum produït per Pet Shop Boys i Harold Faltermeyer.
* Enginyers de so: Brian Reeves i Bob Kraushaar.
* Mesclat per Julian Mendelssohn.
* Programacions addicionals: Dominic Clarke.
* Guitarra a "Being boring": J.J. Belle.
* Guitarra a "This must be the place" i "My October symphony": Johnny Marr.
* Orquestra a "This must be the place" i "Only the wind" arranjada i dirigida per Angelo Badalamenti.
* Tub de plàstic a "Being boring": Dominic Clarke.
* Quartet de corda ("My October symphony") arranjat per Adrian Belanescu i interpretat pel Belanescu Quartet.
* Veus addicionals a "My October symphony": Jay Henry.
* Veus ("Being boring", "How can you expect", "My October symphony", "Jealousy") enregistrades per Bob Kraushaar.
* Enregistrat als estudis Red Deer (Múnic) i Sarm West (Londres). Assistents a Sarm West: Robin Barclay i Dnton Supple.
* Orquestra i cordes enregistrades als estudis Abbey Road per Haydn Bendall.
* Fotografia: Eric Watson.
* Disseny: Mark Farrow/3a i Pet Shop Boys.

## Enllaços externs

* http://www.psb-discography.com
* Pàgina dedicada al tema "Being boring" i a altres aspectes del disc Behaviour Arxivat 2006-06-19 a Wayback Machine.
Viccionari